

**Еуразиялық экономикалық форум туралы ережеге өзгерістер енгізу туралы**

Еуразиялық экономикалық комиссия Кеңесінің 2021 жылғы 21 қаңтардағы № 4 шешімі.

      Еуразиялық экономикалық комиссия Кеңесі шешті:

      1. Қосымшаға сәйкес Еуразиялық экономикалық комиссия Кеңесінің 2020 жылғы 21 ақпандағы № 17 шешімімен бекітілген Еуразиялық экономикалық форум туралы ережеге өзгерістер енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

**Еуразиялық экономикалық комиссия Кеңесінің мүшелері**:

|  |  |  |  |  |
| --- | --- | --- | --- | --- |
| Армения Республикасынан | Беларусь Республикасынан | Қазақстан Республикасынан | Қырғыз Республикасынан | Ресей Федерациясынан |
| М. Григорян | И. Петришенко | Б.Сұлтанов | А.Кожошев | А. Оверчук |

|  |  |
| --- | --- |
|  | Еуразиялық экономикалық комиссия Кеңесінің 2022 жылғы 21 қаңтардағы № 4 шешіміне ҚОСЫМША |

**Еуразиялық экономикалық форум туралы ережеге енгізілетін ӨЗГЕРІСТЕР**

      1.5-тармақ мынадай мазмұндағы "з" және "и" тармақшаларымен толықтырылсын:

      "з) Одақтың ішкі нарығында және әлемдік нарықта мүше мемлекеттердің тауарларының (өнімдерінің) бәсекеге қабілеттілігін арттыру;

      и) мүше мемлекеттер айқындаған, соның ішінде ұлттық сапа конкурстарын өткізу қорытындысы бойынша айқындалған мүше мемлекеттердің таңдаулы тауарларының (өнімдерінің) жетістіктерінің таныстырылымы және ақпараттық қолдау.".

      2. 6-тармақ "арналған алаң" сөздерінен кейін "жетістіктерді көрсету және" сөздерімен толықтырылсын.

      3. 14-тармақта "және форум өткізетін елдер" деген сөздер ", форум өткізетін елдер басқа мүше мемлекеттер" деген сөздермен ауыстырылсын.

      4. 26-тармақ мынадай мазмұндағы "е" тармақшасымен толықтырылсын:

      "е) осы Ереженің 5-тармағының "и" тармақшасына сәйкес айқындалған әрбір мүше мемлекеттің таңдаулы тауарларының (өнімдерінің) таныстырылымына арналған (тең мөлшердегі) көрмелік алаңдар.".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК